હા, જ્યારે તમે સામાન્ય નાગરિકોના હાથોમાં અત્યાધુનિક શસ્ત્રો સાથેના વિનાશ પામેલા દેશને તરછોડી દો ત્યારે આવું જ બને છે. તેમની પાસે શિક્ષણ, આરોગ્ય અને રોજગારીની સુવિધાઓ નથી; પરંતુ તેઓ સારી રીતે જાણે છે કે શસ્ત્રો ક્યાંથી મેળવવાં. એ વાતમાં કોઈ શંકા નથી કે આ ધરતી પરના મોસ્ટ વૉન્ટેડ આતંકવાદીનું સર્જન અમેરિકાએ જ કર્યું હતું. મને અમેરિકન નીતિઓમાં લાગણીઓ અને માનવતાનો માની ન શકાય એવો અભાવ ઘણો વિચલિત કરે છે. એણે ઇરાકમાં આ જ પદ્ધતિ અપનાવી અને અફઘાનિસ્તાનને ફરી વાર ધમરોળી બન્ને દેશોને વિનાશ અને લોહિયાળ જંગોમાં ધકેલી દીધા.